《菩萨蛮 感怀》
明代·叶纨纨

茫茫春梦谁知道。绿杨一霎东风老。自恨枉多情。浮尘长苦憎。

草堂青嶂绕。曲岸溪声小。何日遂平生。相携上玉京。

作者简介：（1586—1608）明苏州府吴江人，字昭齐。叶绍袁长女，叶小鸾姐。三岁能诵《长恨歌》，十三能诗，书法遒劲有晋人风。嫁袁氏，郁郁不得志。小鸾将嫁而卒，纨纨哭之过哀，发病死。有《愁言集》。